9. ΝΟΜΟΣ υπ’ αριθ. 1465 της 30/31 Ιουλ. 1950 (ΦΕΚ Α΄ 162) Περί ρυθμίσεως ζητημάτων του προσωπικού της Κρατικής Ορχήστρας Αθηνών. Άρθρον μόνον.-1.Ιδρύεται δευτέρα θέσις εξάρχοντος βιολιστού της Κρατικής Ορχήστρας Αθηνών ισότιμος προς την υπάρχουσαν τοιαύτην και επί τω δια την θέσιν ταύτην οριζομένω μηνιαίω μισθώ δια της περιπτ. δ΄ της παρ. 1 του άρθρ. 3 του υπ’ αριθ. 2010/1942 Ν.Δ/τος. 2.Καταργείται, αντί της ιδρυομένης ως άνω θέσεως μία θέσις Κορυφαίου β΄ βιολίου παρά τη αυτή ως άνω υπηρεσία. 3.Η πλήρωσις της δια της 1ης παραγράφου του παρόντος ιδρυομένης θέσεως γίνεται συμφώνως προς τας διατάξεις του από 26/6-6-/7/44 Δ/τος «περί τρόπου τελέσεως διαγωνισμού δια την πλήρωσιν θέσεων μουσικών της Κρατικής Ορχήστρας Αθηνών». 4.(Τροποποιείται και συμπληρούται η παρ. 1 άρθρ. 2 Ν.Δ. 2010/1942). Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 